HU Az Európai Unió Hivatalos Lapja L 125/17

AZ EURÓPAI KÖZPONTI BANK IRÁNYMUTATÁSA

(2013. március 22.)

az értékpapírállományokról szóló statisztikákról

(EKB/2013/7)

(2013/215/EU)

AZ EURÓPAI KÖZPONTI BANK KORMÁNYZÓTANÁCSA,

tekintettel a Központi Bankok Európai Rendszere és az Európai Központi Bank Alapokmányára és különösen annak 5.1., 12.1. és 14.3. cikkére,

tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1),

tekintettel az értékpapírállományokról szóló statisztikákról szóló, 2012. október 17-i 1011/2012/EK (EKB/2012/24) európai központi banki rendeletre (2),

mivel:

(1) A 1011/2012/EU határozat (EKB/2012/24) rendelkezik arról, hogy az euroövezeti tagállamban rezidens adatszolgáltatóknak szolgáltatniuk kell a tranzakciókra, pozíciókra – és amennyiben az rendelkezésre áll –, az értékpapírállományuk mennyiségében bekövetkezett egyéb változásokra vonatkozó adatokat értékpapíronkénti alapon. Azon tagállamok nemzeti központi bankjainak („NKB-k”) amelyek pénzneme az euro, ezeket az adatokat be kell sorolniuk és aggregálniuk kell. Ezért a 1011/2012/EU rendeletnek (EKB/2012/24) megfelelően meg kell határozni azokat az eljárásokat, amelyeket az NKB-knak alkalmazniuk kell a tényleges adatszolgáltatóktól begyűjtött adatokból származtatott statisztikai adatoknak az Európai Központi Bank („EKB”) számára történő szolgáltatása érdekében.

(2) A Bizottság közzétette az Európai Unióban a nemzeti és regionális számlák európai rendszeréről szóló európai parlamenti és tanácsi rendelet iránti javaslatot (3) (a továbbiakban: ESA 2010), amely egy olyan, nemzetközileg összehangolt számviteli keret, amely a tagállamok gazdaságainak leírására szolgál, és amely fel fogja váltani az ESA 95-öt. Az ennek az iránymutatásnak az alapján szolgáltatott adatok besorolásának az ESA 2010-ben meghatározott szabályokat kell követnie.

(3) Eljárást kell kidolgozni ezen iránymutatás mellékleteinek hatékony technikai módosítására, feltéve, hogy az ilyen módosítások nem változtatják meg a mögöttes koncepciót, és nem érintik az adatszolgáltatók jelentési terhét,

ELFOGADTA EZT AZ IRÁNYMUTATÁST:

1. cikk

Hatály

Ez az iránymutatás létrehozza az NKB-k azon kötelezettségeit, amelyek előírják, hogy a 1011/2012/EU rendelet (EKB/2012/24) alapján az értékpapírállományokról gyűjtött statisztikákat az EKB számára továbbítsák.

2. cikk

Fogalommeghatározások

Az ebben az iránymutatásban szereplő kifejezések a 1101/2012/EU rendeletben (EKB/2012/24) meghatározott jelentéssel bírnak.

3. cikk

Az NKB-knak az ISIN-kóddal rendelkező értékpapírok állományával kapcsolatos adatszolgáltatási kötelezettségei

(1) Az NKB-nak össze kell gyűjteniük, és az EKB rendelkezésére kell bocsátaniuk az ISIN-kóddal rendelkező értékpapírok állományára vonatkozó statisztikai adatokat, értékpapíronkénti alapon, az I. mellékletben meghatározott adatszolgáltatási rendszereknek (1. rész, 1–3. táblázatok és 2. rész 1–3. táblázatok) megfelelően, valamint a külön meghatározott elektronikus adatszolgáltatási standardokkal összhangban, az alábbi típusú értékpapírok vonatkozásában: rövid lejáratú, hitelviszonyt megtestesítő értékpapírok (F.31); hosszú lejáratú, hitelviszonyt megtestesítő értékpapírok (F.32); tőzsdei részvények (F.511) és befektetési jegyek vagy egységek (F.52).

Az NKB-k adatszolgáltatási kötelezettségei kiterjednek a negyedév-végi pozíciókra, valamint vagy i. a referencia-negyedévben lezajlott negyedév-végi pénzügyi tranzakciókra, vagy ii. azokra a hóvégi vagy negyedévvégi adatokra, amelyek a pénzügyi tranzakciók származtatásához szükségesek, a (2) bekezdésben meghatározottak szerint.

A pénzügyi tranzakciók, vagy az olyan pénzügyi tranzakciók származtatásához szükséges adatok, amelyeket a tényleges adatszolgáltatók az NKB-knak a 1011/2012/EU rendelet (EKB/2012/24) I. mellékletének 1. részében foglaltakkal összhangban szolgáltatnak, a 1011/2012/EU rendelet (EKB/2012/24) II. mellékletének 3. részében meghatározottak szerint kerülnek beazonosításra.

(2) Az NKB-knak jelenteniük kell az EKB számára az (1) bekezdésben hivatkozott adatokat az alábbi referenciaidőszakok vonatkozásában az itt felsorolt határidőknek megfelelően:

a) az NKB-kon kívüli rezidens befektetők értékpapírállománya vonatkozásában az egyéb euroövezeti tagállamban rezidens befektetők nevében a rezidens letétkezelők által tartott értékpapírállomány, valamint az euroövezeti jogalanyok által kibocsátott, az euroövezeten kívüli befektetők nevében a rezidens letétkezelők által tartott értékpapírok: i. az NKB-k a negyedév-végi értékpapíronkénti pozíciókra vonatkozó adatokat negyedévente annak a negyedévnek a végét követő 70. naptári nap végéig szolgáltatják az EKB-nak, amelyekre az adatok vonatkoznak; ii. az NKB-k vagy 1. negyedévente értékpapíronkénti tranzakciókat, és amennyiben azok rendelkezésre állnak, a negyedév során a mennyiségben bekövetkezett egyéb változásokat szolgáltatják annak a negyedévnek a végét követő 70. naptári nap végéig, amelyekre az adatok vonatkoznak; vagy 2. értékpapíronkénti tranzakciókat, és amennyiben azok rendelkezésre állnak, azokat a mennyiségben bekövetkezett változásokra vonatkozó egyéb adatokat szolgáltatják, amelyek szükségesek a tranzakciók származtatásához. Az utóbbi esetben az NKB-knak az adatszolgáltatást a 1011/2012/EU rendelet (EKB/2012/24) I. mellékletének 1. részében meghatározottak szerint a negyedéves értékpapíronkénti adatok vonatkozásában annak a negyedévnek a végét követő 70. naptári nap végéig kell teljesíteniük, amelyekre az adatok vonatkoznak, valamint a havi értékpapíronkénti adatok vonatkozásában annak a hónapnak a végét követő 63. naptári nap végéig, amelyekre az adatok vonatkoznak.

b) az adatszolgáltató csoportok értékpapírállományai vonatkozásában – ideértve a nem rezidens jogalanyokat – az NKB-k negyedévente szolgáltatnak adatokat a negyedév végi értékpapíronkénti pozíciókról az alábbi határidőkön belül: i. 2013–2015. között annak a negyedévnek a végét követő 70. naptári napon a munkanap végéig, amelyekre az adatok vonatkoznak; és ii. 2016-tól annak a negyedévnek a végét követő 55. naptári napon a munkanap végéig, amelyekre az adatok vonatkoznak.

(3) Az EKB minden év szeptemberéig a következő évre szóló jelentési naptár formájában közli a pontos adatközlési időpontokat az NKB-kkal.

(4) A havi és negyedéves adatok revíziójára a következő általános szabályok vonatkoznak.

a) Az NKB-k a rendszeres revíziókra vonatkozó adatokat az alábbiaknak megfelelően szolgáltatják: i. a negyedéves alapon továbbított havi adatok revízióit a legutóbbi negyedévet megelőző három hónapra történő hivatkozással, a legutóbbi negyedévre vonatkozó adatokkal (rendszeres adatszolgáltatás) együtt kell szolgáltatni; a havi alapon továbbított havi adatok revízióit a legutóbbi hónapot megelőző hónapra történő hivatkozással, a legutóbbi hónapra vonatkozó adatokkal (rendszeres adatszolgáltatás) együtt kell szolgáltatni; ii. a negyedéves adatok revízióit a legutóbbi negyedévet megelőző negyedévre történő hivatkozással, a legutóbbi negyedévre vonatkozó adatokkal (rendszeres adatszolgáltatás) együtt kell szolgáltatni; iii. a megelőző három évre (12 negyedév) vonatkozó adatok revízióit a harmadik negyedévre vonatkozó rendszeres adatszolgáltatással együtt kell szolgáltatni; iv. az i–iii. pontok alá nem tartozó egyéb rendszeres revíziókra vonatkozó adatszolgáltatásról az EKB-val kell megállapodni.

b) Az NKB-k minden olyan rendkívüli revíziót szolgáltatnak, amely jelentősen javítja az adatok minőségét, amint az rendelkezésre áll, és amely a rendes adatszolgáltatási időszakon kívül esik, az EKB-val történt előzetes megállapodás alapján.

Az NKB-k benyújtják az EKB számára a jelentősebb revíziók okait kifejtő magyarázó megjegyzéseiket. Az NKB-k az egyéb revíziókhoz kapcsolódóan is magyarázó megjegyzéseket nyújthatnak be, önkéntes alapon.

(5) Az ebben a cikkben meghatározott adatszolgáltatási követelményekre az alábbi visszamenőleges adatszolgáltatási követelmények vonatkoznak:

a) Az NKB-k a lehető legnagyobb mértékben visszamenőleges adatokat szolgáltatnak a 2009. első negyedévétől a 2013. negyedik negyedévéig tartó referencia-időszak vonatkozásában.

b) Amennyiben egy tagállam ennek az iránymutatásnak a hatálybalépését követően vezeti be az eurót, úgy az alábbi szabályokat kell alkalmazni: i. az Európai Unió azon tagállamai, amelyek 2012 decemberét megelőzően csatlakoztak az Unióhoz, az EKB-nak a visszamenőleges adatokat a lehető legjobb elérhető adatok alapján szolgáltatják, amely magában foglalja legalább 1. a 2014 márciusától kezdődő referencia-időszakokat, vagy 2. az eurónak az érintett tagállamban történő bevezetését megelőző öt évet, attól függően, hogy melyik időszak rövidebb; ii. az Európai Unió azon tagállamai, amelyek 2012 decemberét követően csatlakoztak az Unióhoz, az EKB-nak a visszamenőleges adatokat a lehető legjobb elérhető adatok alapján szolgáltatják, amely magában foglalja legalább 1. a 2016 márciusától kezdődő referencia-időszakokat, vagy 2. az eurónak az érintett tagállamban történő bevezetését megelőző öt évet, attól függően, hogy melyik időszak rövidebb.

(6) A számvitelre vonatkozó, a 1011/2012/EU rendelet (EKB/2012/24) 5. cikkében meghatározott szabályok abban ez esetben is alkalmazandók, amikor az NKB-k ezzel az irányelvvel összhangban szolgáltatnak adatot.

4. cikk

Az ISIN-kóddal nem rendelkező értékpapírok állományára vonatkozó adatszolgáltatási módszerek

(1) Az NKB-k dönthetnek arról, hogy az EKB-nak a 1011/2012/EU rendelet (EKB/2012/24) alapján a MPI-k, BA-k, PKV-k és az adatszolgáltató csoportok vezetői által tartott, vagy a 1011/2012/EU rendeletben meghatározottak szerint az adatszolgáltatási követelmények alól eltéréssel nem rendelkező letétkezelők által az i. a 1011/2012/EU rendelet (EKB/2012/24) hatálya alá nem tartozó rezidens befektetők, ii. az egyéb euroövezeti tagállamokban rezidens nem pénzügyi befektetők, iii. az euroövezeten kívüli befektetők nevében tartott, ISIN-kód nélküli értékpapírokra vonatkozó statisztikai adatokat szolgáltatják-e.

(2) Azok az NKB-k, amelyek az (1) bekezdés alapján szolgáltatnak adatot, azt a 3. cikk (2) bekezdésében foglaltakkal összhangban, az I. melléklet 1. részében (1., 2. és 4. táblázat) valamint a 2. részében (1., 2. és 4. táblázat) foglalt, továbbá a külön meghatározott elektronikus adatszolgáltatási követelményekben szabályozott adatszolgáltatási rendszereket alkalmazzák.

(3) A negyedéves adatok revíziójára a 3. cikk (4) bekezdése a) és b) pontjában foglaltaknak megfelelően kerül sor.

(4) Az NKB-k benyújtják az EKB számára a jelentősebb revíziók okait kifejtő magyarázó megjegyzéseiket. Az NKB-k az egyéb revíziókhoz kapcsolódóan is magyarázó megjegyzéseket nyújthatnak be, önkéntes alapon. Ezen túlmenően, az NKB-k a tulajdonosi szektorban és az eszközbesorolásban bekövetkezett átsorolásokra vonatkozó jelentősebb is adatokat is szolgáltatják, amennyiben azok rendelkezésre állnak.

5. cikk

A letétkezelésben lévő értékpapírállományokra vonatkozó statisztikák összeállításával kapcsolatos módszerek

(1) Tekintet nélkül azokra a statisztikai adatszolgáltatási követelmények alóli mentesülésekre, amelyeket az NKB-k engedélyezhetnek a letétkezelők számára a 1011/2012/EU rendelet (EKB/2012/24) 4. cikke (5) bekezdése a) pontja alapján, az EKB-val való konzultációt követően az NKB-k döntenek a 1011/2012/EU rendelet (EKB/2012/24) hatálya alá nem tartozó befektetők értékpapírállományára vonatkozó statisztikák összeállítására szolgáló legalkalmasabb módszerről, az adott piacok szervezetétől és a tagállamokban rendelkezésre álló egyéb vonatkozó statisztikai, nyilvános vagy felügyeleti információktól függően.

(2) Amennyiben az értékpapírállományokra vonatkozó adatokat nem a 1011/2012/EU rendelet (EKB/2012/24) 4. cikke (5) bekezdése a) pontjának megfelelően mentességgel rendelkező letétkezelők szolgáltatják, és amennyiben az NKB-k ezeket az adatokat egyéb statisztikai vagy felügyeleti forrásokból szerzik be, illetve amennyiben azokat a nemzeti szabályok alapján közvetlen a befektetőktől gyűjtik be, az NKB-knak az alábbi intézkedéseket kell alkalmazniuk:

a) biztosítani kell azt, hogy ezek a források megfelelően összhangban állnak a 1011/2012/EU rendeletben (EKB/2012/24) foglalt statisztikai koncepciókkal és fogalommeghatározásokkal;

b) figyelemmel kell kísérni az adatok minőségét, összhangban a 1011/2012/EU rendelet (EKB/2012/24) III. mellékletében meghatározott statisztikai minimum-előírásoknak megfelelően;

c) amennyiben a szolgáltatott adatok nem felelnek meg a b) albekezdésben hivatkozott minőségi követelményeknek, javítani kell ezen adatok minőségét, beleérte a 1011/2012/EU rendelet (EKB/2012/24) 4. cikke (10) és (11) bekezdéseiben meghatározott, a letétkezelőktől származó adatgyűjtést is.

(3) Ezen túlmenően az NKB-k – amennyiben az rendelkezésre áll – adatot szolgáltatnak a mennyiségben bekövetkezett egyéb jelentős változásokról is, a 1011/2012/EU rendelet (EKB/2012/24) II. melléklete 3. részében meghatározottaknak megfelelően.

6. cikk

Eltérések

(1) Az NKB-k legalább évente egyszer tájékoztatják az EKB-t azokról az eltérésekről, amelyeket az adatszolgáltatók vonatkozásában a következő naptári évre engedélyeztek, meghosszabbítottak illetve visszavontak, valamint mindazon az eseti adatszolgáltatási követelményekről, amelyeket az eltéréssel rendelkező tényleges adatszolgáltatókra alkalmaztak.

(2) Az NKB-k rendszeresen, de legalább évente egyszer ellenőrzik a 1011/2012/EU rendelet (EKB/2012/24) 4. cikkében az eltérések engedélyezése, meghosszabbítása vagy visszavonása vonatkozásában meghatározott követelményeknek történő megfelelést.

7. cikk

Az adatszolgáltató csoportok összevont mérlegeszközeire vonatkozó referenciaadatok

(1) Az EKB Kormányzótanácsa az adatszolgáltató csoportokat a 1011/2012/EU rendelet (EKB/2012/24) 2. cikkének (4) bekezdésében foglalt követelményeknek megfelelően határozza meg, az NKB-k által az EKB számára a megelőző naptári év decemberének végére vonatkozó adatok (a továbbiakban: referenciaadat) alapján, annak érdekében, hogy a tagállamok számára az összevont banki statisztikákra vonatkozó KBER statisztikákat származtasson.

(2) Az EKB minden év szeptemberéig közli az NKB-kal azt a következő évre vonatkozó dátumot, amíg az NKB-knak el kell küldeniük ezeket a referenciaadatokat. Az ilyen adatküldésnek időben kell megtörténnie annak érdekében, hogy lehetővé tegye az Európai Unió teljes összevont eszközeinek a minden év júliusában történő származtatását.

8. cikk

Az adatszolgáltató csoportok vezetőinek értesítésére vonatkozó eljárás

(1) Az NKB-k az EKB nevében a II. mellékletben foglalt űrlap (a továbbiakban. az értesítő levél) alkalmazásával tájékoztatják az adatszolgáltató csoportok vezetőit a Kormányzótanácsnak a 1011/2012/EU rendelet (EKB/2012/24) 2. cikkének (4) bekezdése alapján hozott, a rendelet alapján teljesítendő adatszolgáltatási kötelezettségeikre vonatkozó határozatáról. Az értesítő levél tartalmazza azon okokat, amelyek alátámasztják az értesített jogalanynak az adatszolgáltató csoport vezetőjévé történő kijelölését.

(2) Az illetékes NKB az értesítő levelet a Kormányzótanács határozatának meghozatalának napját követő 10 EKB munkanapon belül megküldi az adatszolgáltató csoport vezetőjének, valamint e levél másolatát megküldi az EKB Titkárságára.

(3) A (2) bekezdésben meghatározott eljárás nem alkalmazandó az azon adatszolgáltató csoportok vezetőinek értesítése vonatkozásában, amelyeket a Kormányzótanács a 1011/2012/EU rendelet (EKB/2012/24) 2. cikke (4) bekezdésében foglaltak értelmében ezen iránymutatás hatálybalépését megelőzően jelölt ki.

9. cikk

A Kormányzótanács által történő felülvizsgálati eljárás

(1) Amennyiben a 8. cikkben foglaltaknak megfelelően értesített adatszolgáltató csoport vezetője az értesítés kézhezvételét követő 15 EKB munkanapon belül indoklással ellátott, az indokokat alátámasztó információt tartalmazó írásbeli kérelmet nyújt be az illetékes NKB-nak az adatszolgáltató csoport vezetőjeként való besorolásának felülvizsgálata érdekében, úgy az illetékes NKB az ilyen kérelmet 10 EKB munkanapon belül a Kormányzótanács részére továbbítja.

(2) Az (1) bekezdés alapján benyújtott írásbeli kérelem kézhezvételét követően a Kormányzótanács felülvizsgálja a besorolást, és az indoklással alátámasztott határozatát írásban közli az illetékes NKB-val a kérelem kézhezvételét követő két hónapon belül, amelynek a Kormányzótanács határozatáról 10 EKB munkanapon belül értesítenie kell az adatszolgáltatási csoport vezetőjét.

10. cikk

Együttműködés az NKB-któl eltérő, hatáskörrel rendelkező hatóságokkal

(1) Amennyiben a 1011/2012/EU rendeletben (EKB/2012/24) részletezett adatok teljes mértékben vagy részben beszerezhetők az NKB-któl eltérő illetékes hatóságoktól, úgy az NKB-knak megfelelő együttműködési módokat kell kialakítaniuk ezekkel a hatóságokkal az ilyen adatok fogadásának állandó struktúrája biztosítása érdekében.

(2) Az NKB-knak az adatoknak a 3. cikkben foglaltak szerint az EKB-nak történő továbbítását megelőzően biztosítaniuk kell, hogy az (1) bekezdésben hivatkozott adatok megfelelnek a 1011/2012/EU rendelet (EKB/2012/24) III. mellékletében, valamint a 1011/2012/EU rendeletben (EKB/2012/24) meghatározott bármely egyéb statisztikai minimumelőírásoknak.

11. cikk

Ellenőrzés

(1) Az EKB-nak a 2533/98/EK és az EKB/1011/2012 rendeletben (EKB/2012/24) foglalt ellenőrzési jogának sérelme nélkül az NKB-k ellenőrzik és biztosítják az EKB rendelkezésére bocsátott statisztikai adatok minőségét és megbízhatóságát, valamint az átfogó adatminőség-kezelés részeként szorosan együttműködnek a KBER Értékpapírállomány Statisztikai Adatbázis („SHSDB”) működtetőivel.

(2) Az EKB ehhez hasonló módon értékeli az adatokat, szoros együttműködésben az SHSDB működtetőivel. Az értékelést időben el kell elvégezni.

12. cikk

Az adatok továbbítására vonatkozó előírások

Az NKB-k az EKB által megkövetelt statisztikai adatok elektronikus továbbításához a KBER-Netet használják. A statisztikai adatokat a külön meghatározott elektronikus adatszolgáltatási követelményekben foglaltaknak megfelelően bocsátják az EKB rendelkezésére. Az EKB előzetes hozzájárulása alapján lehetőség van a statisztikai adatok egyéb módon történő továbbítására is.

13. cikk

Egyszerűsített módosítási eljárás

Figyelembe véve a KBER Statisztikai Bizottságának véleményét, az EKB Igazgatósága technikai módosításokat végezhet ezen iránymutatás mellékleteiben, feltéve, hogy az ilyen módosítások nem változtatják meg a mögöttes koncepciót, és nem érintik az adatszolgáltatók jelentési terhét. Az Igazgatóság haladéktalanul értesíti a Kormányzótanácsot bármilyen ilyen módosításról.

14. cikk

Hatálybalépés és végrehajtás

Ez az iránymutatás az NKB-kkal való közlésének napján lép hatályba. Az eurorendszerbeli központi bankok 8. és a 9. cikkben foglaltaknak az iránymutatásnak az NKB-kkal történő közlésének napjától kezdődően, továbbá az iránymutatás további rendelkezéseinek 2014. január 1-jétől kezdődően meg kell feleljenek.

15. cikk

Címzettek

Ennek az iránymutatásnak címzettje az eurorendszer valamennyi központi bankja.

Kelt Frankfurt am Mainban, 2013. március 22-én. az EKB Kormányzótanácsa részéről az EKB elnöke Mario DRAGHI

(1) HL L 318., 1998.11.27., 8. o.

(2) HL L 305., 2012.11.1., 6. o.

(3) COM(2010) 774 final.

I. MELLÉKLET ADATSZOLGÁLTATÁSI RENDSZEREK 1. RÉSZ Szektoronkénti értékpapírállományok, kivéve a nemzeti központi bankok értékpapírállományait 1. táblázat Általános információk és magyarázó megjegyzések Szolgáltatott adatok (1) Tulajdonságok Állapot (2) Leírás 1. Általános adatok Adatszolgáltató intézmény K Az adatszolgáltató intézmény azonosító kódja Adatszolgáltatás napja K Az a nap, amelyen az adatot benyújtják az SHSDB-be Referenciaidőszak K Az az időszak, amelyre az adat vonatkozik Adatszolgáltatási gyakoriság K Negyedéves adat Havi adat 2. Magyarázó megjegyzések (metaadatok) K A lejárat előtti visszaváltás kezelési módja K A felhalmozott kamat kezelési módja

2. táblázat Az értékpapírállományokra vonatkozó adatok Szolgáltatott adatok (3) Tulajdonságok Állapot (4) Leírás Értékpapírokkal kapcsolatos adatok Az értékpapír tulajdonosának szektora K A befektető szektora vagy alszektora: Nem pénzügyi vállalatok (S.11) (5) Betétgyűjtő vállalatok a központi bank kivételével (S.122) Pénzpiaci alapok (MMF-ek) (S.123) Nem pénzpiaci befektetési alapok (S.124) Egyéb pénzügyi vállalatok (6), kivéve a speciális pénzügyi közvetítő vállalatokat Speciális pénzügyi közvetítő vállalatok Biztosítóintézetek (S.128) Nyugdíjpénztárak (S.129) Biztosítóintézetek és nyugdíjpénztárak (alszektor nem azonosított) (S.128 + S.129) (átmeneti időszak) Központi kormányzat (S.1311) (önkéntes tagolás) Tartományi kormányzat (S.1312) (önkéntes tagolás) Helyi önkormányzat (S.1313) (önkéntes tagolás) Társadalombiztosítási alapok (S.1314) (önkéntes tagolás) Egyéb kormányzat (alszektor nem azonosított) Háztartások a háztartásokat segítő nonprofit intézmények kivételével (S.14) (önkéntes tagolás a rezidens befektetők vonatkozásában, kötelező tagolás a harmadik felek értékpapírállományai vonatkozásában) Háztartásokat segítő nonprofit intézmények (S.15) (önkéntes tagolás) Egyéb háztartások és háztartásokat segítő nonprofit intézmények (S.14 + S.15) (alszektor nem azonosított) Nem pénzügyi befektetők a háztartások kivételével (csak a harmadik felek értékpapírállományai vonatkozásában) (S.11 + S.13 + S.15) (7) A központi bankok és kormányzat adatait csak az euroövezeten kívüli országok állományai vonatkozásában kell jelenteni (S.121 + S.13) (8) A központi bankok és kormányzat kivételével a befektetők adatait csak az euroövezeten kívüli országok állományai vonatkozásában kell jelenteni (8) Ismeretlen szektor (9) Az értékpapír tulajdonosának országa K Az ország, amelyben a befektető rezidens Forrás K Az értékpapírállományokról szolgáltatott adatok forrása Közvetlen adatszolgáltatás Letétkezelői adatszolgáltatás Vegyes adatszolgáltatás (10) Nem áll rendelkezésre Funkció K A befektetés funkciója a fizetésimérleg-statisztika besorolásnak megfelelően Közvetlen befektetés Portfólióbefektetés Nem meghatározott Adatszolgáltatás alapja K/Ö (11) Azt jelzi, hogy az értékpapírt százalékban vagy egységekben jegyzik. Százalék Egységek Névleges pénznem Ö Az a pénznem, amelyben az ISIN denominált, abban az esetben kell szolgáltatni, ha az adatszolgáltatás alapja százalékos Pozíciók K Teljes értékpapírállomány Névértéken (12). Részvények darabszáma illetve az értékpapír egységeinek száma, illetve aggregált nominális összege (névleges pénznemben vagy euróban), amennyiben az értékpapírral egységek helyett összegben kereskednek, kivéve a felhalmozott kamatot. Piaci értéken. Értékpapírállomány, a piacon euróban megadott áron, beleértve a felhalmozott kamatot (13) Pozíciók: amelyből az összeg K (14) Az két legnagyobb befektető értékpapírállományának összege Névértéken, a pozícióknál meghatározott értékelési módszerrel egyezően Piaci értéken, a pozícióknál meghatározott értékelési módszerrel egyezően Formátum K (12) Meghatározza a névértéken megadott pozíciók esetében alkalmazott formátumot Euróban vagy az egyéb, alkalmazandó pénznemben meghatározott névérték A részvények/egységek darabszáma (15) Egyéb mennyiségi változások K Az értékpapírállomány mennyiségében bekövetkezett egyéb változások Névértéken, a névértéken megadott pozícióknál meghatározott formátummal egyezően A piacon euróban megadott áron Egyéb mennyiségi változások: amelyből az összeg K (14) A mennyiségben bekövetkezett egyéb változások a két legnagyobb befektető állományának összegében kifejezve Névértéken, a pozícióknál meghatározott értékelési módszerrel egyezően Piaci értéken, a pozícióknál meghatározott értékelési módszerrel egyezően Pénzügyi tranzakciók K (16) Egy értékpapír vételi és eladási összegének különbsége tranzakciós értéken, euróban elszámolva, beleértve a felhalmozott kamatot (17) Pénzügyi tranzakciók: amelyből az összeg K (14), (18) Az egyedi befektetők két legnagyobb tranzakciójának összege abszolút értéken, a pénzügyi tranzakciók esetében meghatározott értékelési módszerrel megegyezően A bizalmasság jellege K (19) A pozíciókra, tranzakciókra, illetve a mennyiségben bekövetkezett egyéb változásokra vonatkozó adatok bizalmasságának jellege Nyilvánosságra nem hozható, csak belső használatra Bizalmas statisztikai adatok Nem alkalmazandó (20)

3. táblázat Az ISIN-kóddal rendelkező értékpapírok állománya Szolgáltatott adatok (21) Tulajdonságok Állapot (22) Leírás Referenciaadatok ISIN-kód K ISIN-kód

4. táblázat Az ISIN-kóddal nem rendelkező értékpapírok állománya Szolgáltatott adatok (23) Tulajdonságok Állapot (24) Leírás 1. Alapvető referenciaadatok Az aggregációra vonatkozó jelzés K Az adat típusa Értékpapíronkénti alapon szolgáltatott adatok Aggregált adatok (nem értékpapíronként) Az értékpapírok/aggregátumok azonosító száma K Az ISIN-kóddal nem rendelkező értékpapírokra és az értékpapírállomány aggregált adataira vonatkozó, belső használatra szolgáló értékpapír-azonosító szám Az értékpapír azonosító szám típusa K (25) Meghatározza az értékpapíronkénti alapon szolgáltatott értékpapírok azonosító számát (26) Az NKB belső felhasználású kódja CUSIP SEDOL Egyéb (a metaadatban részletezendő) Eszközbesorolás K Az értékpapíroknak az ESA 2010-ben és a 1011/2012/EU rendeletben (EKB/2012/24) foglaltak szerinti besorolása Rövid lejáratú hitelviszonyt megtestesítő értékpapírok (F.31) Hosszú lejáratú, hitelviszonyt megtestesítő értékpapírok (F.32) Tőzsdei részvények (F.511) Befektetési jegyek vagy egységek (F.52) Az értékpapírok egyéb típusai (27) A kibocsátó szektora K A kibocsátó intézményi szektorának az ESA 2010-ben és a 1011/2012/EU rendeletben (EKB/2012/24) foglaltak szerinti besorolása A kibocsátó országa K Az értékpapír kibocsátójának bejegyzés vagy székhely szerinti országa Árérték (28) Ö Az értékpapír ára a referenciaidőszak végén Az árérték alapja (28) Ö Az az alap, amelyen az árértéket szolgáltatják Euro vagy egyéb vonatkozó pénznem Százalék 2. Kiegészítő referenciaadatok Kibocsátó neve Ö A kibocsátó neve Rövidített elnevezés Ö Az értékpapírnak a kibocsátó által meghatározott rövidített elnevezése, az értékpapír jellemzői és az egyéb rendelkezésre álló információk alapján meghatározva Kibocsátás időpontja Ö Az az időpont, amikor a kibocsátó az értékpapírokat fizetés ellenében azok jegyzőjének rendelkezésre bocsátja. Ez az az időpont, amikor az értékpapírok a befektetők részére történő leszállításra első ízben állnak rendelkezésre Lejárat időpontja Ö Az az időpont, amikor az eszközt visszaváltják Forgalomban lévő állomány Ö A forgalomban lévő állomány euróra átváltva Piaci tőkeérték Ö A rendelkezésre álló legutóbbi piaci tőkeérték euróban kifejezve Felhalmozott kamat Ö A legutóbbi kamatszelvény kifizetése óta vagy az időbeli elhatárolás kezdeti időpontja óta felhalmozott kamat. Legutolsó részvényfelosztási tényező Ö A részvények felosztása és összevonása Legutolsó részvényfelosztási időpont Ö Az az időpont, amellyel a részvényfelosztás hatályossá válik Kamatozás típusa Ö A kamatozás típusa (rögzített, változó, lépcsőzetes stb.) Értékpapírtípus Ö A hitelviszonyt megtestesítő értékpapír típusa Osztalék mennyisége Ö A legutóbbi, egy részvényre kifizetett osztalék mennyisége (az osztalék mennyiségének típusában), adózás előtt (bruttó osztalék) Osztalék mennyiségének típusa Ö Az osztalékfizetés pénznemében vagy a részvények darabszámában denominálva Osztalékfizetés pénzneme Ö A legutóbbi osztalékfizetés pénzneme A biztosíték típusa Ö A biztosítékként szolgáló eszköz típusa 2. RÉSZ Az adatszolgáltatók értékpapírállománya 1. táblázat Általános adatok és magyarázó megjegyzések Szolgáltatott adatok (29) Tulajdonságok Állapot (30) Leírás 1. Általános adatok Adatszolgáltató intézmény K Az adatszolgáltató intézmény azonosító kódja Adatszolgáltatás időpontja K Az az időpont, amikor az adatokat benyújtják az SHSDB-be Referenciaidőszak K Az az időszak, amelyre az adat vonatkozik Adatszolgáltatási gyakoriság K Negyedéves adat 2. Magyarázó megjegyzések (metaadatok) K A lejárat előtti visszaváltás kezelési módja K A felhalmozott kamat kezelési módja

2. táblázat Az értékpapírállományokra vonatkozó adatok Szolgáltatott adatok (31) Tulajdonságok Állapot (32) Leírás Értékpapírokkal kapcsolatos adatok Az adatszolgáltató csoport azonosítója K Az adatszolgáltató csoport azonosítója (33): A csoport jogalanyainak rezidens helye Ö A csoport jogalanyainak rezidens helye, amennyiben az adatszolgáltatásra a tevékenység végzésének központjától elkülönítve kerül sor (34) A tevékenység végzésének központjával azonos országban rezidens Nem a tevékenység végzésének központjával azonos országban rezidens Ha nem a tevékenység végzésének központjával azonos országban rezidens, egyéb euroövezeti országban rezidens Ha nem a tevékenység végzésének központjával azonos országban rezidens, egyéb nem euroövezeti országban rezidens Jogalany azonosítója Ö A csoport jogalanyának azonosítója (33) Ország, amelyben a jogalany rezidens Ö A jogalany bejegyzés vagy székhely szerinti országa Csoport típusa K A csoport típusa Bankcsoport Adatszolgáltatás alapja K Azt jelzi, hogy az értékpapírt százalékban vagy egységekben jegyzik. Százalék Egységek Névleges pénznem Ö Az a pénznem, amelyben az ISIN denominált, abban az esetben kell szolgáltatni, ha az adatszolgáltatás alapja százalékos Formátum K (35) Meghatározza a névértéken megadott pozíciók esetében alkalmazott formátumot Euróban vagy az egyéb, alkalmazandó pénznemben meghatározott névérték A részvények/egységek darabszáma (36) Pozíciók K Teljes értékpapírállomány Névértéken (35). Egy értékpapír egységeinek száma, illetve aggregált nominális összege (névleges pénznemben vagy euróban), amennyiben az értékpapírral egységek helyett összegben kereskednek, kivéve a felhalmozott kamatot Piaci értéken. Értékpapírállomány, a piacon euróban megadott áron, beleértve a felhalmozott kamatot (37) Egyéb mennyiségi változások Ö Az értékpapírállomány mennyiségében bekövetkezett egyéb változások Névértéken, a névértéken megadott pozícióknál meghatározott formátummal egyezően (35) A piacon euróban megadott áron Pénzügyi tranzakciók Ö Egy értékpapír vételi és eladási összegének különbsége tranzakciós értéken, euróban elszámolva, beleértve a felhalmozott kamatot is (37) Kibocsátó az adatszolgáltató csoport része Ö Azt jelzi, hogy az értékpapírt ugyanaz az adatszolgáltató csoport egy jogalanya bocsátotta-e ki

3. táblázat Az ISIN-kóddal rendelkező értékpapírok állománya Szolgáltatott adatok (38) Tulajdonságok Állapot (39) Leírás Referenciaadatok ISIN-kód K ISIN-kód

4. táblázat Az ISIN-kóddal nem rendelkező értékpapírok állománya Szolgáltatott adatok (40) Tulajdonságok Állapot (41) Leírás 1. Alapvető referenciaadatok Az aggregációra vonatkozó jelzés K Az adat típusa Értékpapíronkénti alapon szolgáltatott adatok Aggregált adatok (nem értékpapíronként) Értékpapír-azonosító szám K Az ISIN-kóddal nem rendelkező, értékpapíronként alapon vagy aggregáltan szolgáltatott értékpapírokra vonatkozó, az NKB belső használatára szolgáló értékpapír-azonosító szám Értékpapír-azonosító szám típus K (42) Meghatározza az értékpapíronkénti alapon szolgáltatott értékpapírok azonosító számát (43) Az NKB belső használatú kódja CUSIP SEDOL Egyéb (44) Eszközbesorolás K Az értékpapíroknak az ESA 2010-ben és a 1011/2012/EU rendeletben (EKB/2012/24) foglaltak szerinti besorolása Rövid lejáratú, hitelviszonyt megtestesítő értékpapírok Hosszú lejáratú, hitelviszonyt megtestesítő értékpapírok Jegyzett részvények Befektetési jegyek Az értékpapírok egyéb típusai (45) Kibocsátó szektora K A kibocsátó intézményi szektorának az ESA 2010-ben és a 1011/2012/EU rendeletben (EKB/2012/24) foglaltak szerinti besorolása Kibocsátó országa K Az értékpapír kibocsátójának bejegyzés vagy székhely szerinti országa Árérték (46) Ö Az értékpapír ára a referenciaidőszak végén Az árérték alapja (46) Ö Meghatározza azt az alapot, amelyen az árértéket szolgáltatják Euro vagy egyéb vonatkozó pénznem Százalék 2. Kiegészítő referenciaadatok Kibocsátó neve Ö A kibocsátó neve Rövidített elnevezés Ö Az értékpapírnak a kibocsátó által meghatározott rövidített elnevezése, a kibocsátás jellemzői és az egyéb rendelkezésre álló információk alapján meghatározva Kibocsátó az adatszolgáltató csoport része Ö Az értékpapíronkénti alapon szolgáltatott értékpapírok esetében azt jelzi, hogy az értékpapírt ugyanaz az adatszolgáltató csoport egy jogalanya bocsátotta-e ki Kibocsátás időpontja Ö Az az időpont, amikor a kibocsátó az értékpapírokat fizetés ellenében azok jegyzőjének rendelkezésre bocsátja. Ez az az időpont, amikor az értékpapírok a befektetők részére történő leszállításra első ízben állnak rendelkezésre. Lejárat időpontja Ö Az az időpont, amikor az eszközt visszaváltják Forgalomban lévő állomány Ö A forgalomban lévő állomány euróra átváltva Piaci tőkeérték Ö A rendelkezésre álló legutóbbi piaci tőkeérték euróban kifejezve Felhalmozott kamat Ö A legutóbbi kamatszelvény kifizetése óta vagy az időbeli elhatárolás kezdeti időpontja óta felhalmozott kamat. Legutolsó részvényfelosztási tényező Ö A részvények felosztása és összevonása Legutolsó részvényfelosztási időpont Ö Az az időpont, amellyel a részvényfelosztás hatályossá válik Kamatozás típusa Ö A kamatozás típusa (rögzített, változó, lépcsőzetes stb.) Értékpapírtípus Ö A hitelviszonyt megtestesítő értékpapír típusa Osztalék mennyisége Ö A legutóbbi, egy részvényre kifizetett osztalék mennyisége az osztalék mennyiségének típusában, adózás előtt (bruttó osztalék) Osztalék mennyiségének típusa Ö Az osztalék pénznemében vagy a részvények számában denominálva Osztalékfizetés pénzneme Ö A legutóbbi osztalékfizetés pénzneme Biztosíték típusa Ö A biztosítékként szolgáló eszköz típusa (1) Az elektronikus adatszolgáltatási standardok külön kerültek meghatározásra. (2) K: kötelezően szolgáltatandó jellemző; Ö: önkéntesen szolgáltatott jellemző. (3) Az elektronikus adatszolgáltatási standardok külön kerültek meghatározásra. (4) K: kötelezően szolgáltatandó jellemző; Ö: önkéntesen szolgáltatott jellemző. (5) A kategóriák ezen iránymutatásban alkalmazott számozása az ESA 2010-ben bevezetett számozást tükrözi. (6) Egyéb pénzügyi közvetítők (S.125) és a pénzügyi kiegészítő tevékenységet végző vállalatok (S.126), valamint a zárt pénzügyi vállalatok és pénzkölcsönzők (S.127) (7) Csak amennyiben az S.11, S.13 és az S.15 szektorokat nem jelentik elkülönítetten. (8) Az euroövezeten kívüli központi bankok által jelentett adatok vonatkozásában csak a nem rezidens befektetők állományára vonatkozó adatokat kell jelenteni. (9) Az értékpapír tulajdonosának országban rezidens nem allokált szektor; azaz az ismeretlen országok ismeretlen szektoraira vonatkozó adatokat nem kell szolgáltatni. Az NKB-k tájékoztatják az SHSDB operátorát az ismeretlen szektor okáról, amennyiben az értékek statisztikailag relevánsak. (10) Csak abban az esetben, ha a közvetlen és a letétkezelői adatszolgáltatás között nem lehet különbséget tenni. (11) Az ISIN-kóddal rendelkező értékpapírok vonatkozásában kötelező; az ISIN-kóddal nem rendelkező értékpapírok vonatkozásában önkéntes. (12) Nem kell szolgáltatni amennyiben a piaci értékekre (és az értékben/tranzakciók számában bekövetkezett egyéb változásra) vonatkozó adatokat szolgáltatják. (13) A felhalmozott kamat beépítése ajánlott, a legjobb elérhető adatok alapján. (14) Ha az NKB az adat bizalmasságának jellegére vonatkozó adatot is szolgáltatja, ezt az attribútumot nem kell szolgáltatni. Az összeg vonatkozhat egy egyetlen legnagyobb befektetőre a két legnagyobb befektető helyett, az adatszolgáltató NKB felelőssége mellett. (15) Az NKB-k számára ajánlott, hogy a névértékre vonatkozó adatot az egységek darabszámában szolgáltassák abban az esetben, amikor az értékpapírokra a CSDB (Central Securities Database) egységeiként hivatkoznak. (16) Csak abban az esetben kell szolgáltatni, ha a pozíciókat nem az SHSDB-ben lévő pozíciókból származtatták. (17) A felhalmozott kamat beépítése ajánlott, a legjobb elérhető adatok alapján. (18) Csak az adatszolgáltatóktól begyűjtött adatok vonatkozásában kell szolgáltatni, az NKB-któl begyűjtött adatok vonatkozásában nem kell szolgáltatni. (19) Abban az esetben kell szolgáltatni, ha a két legnagyobb befektető pozíciójára, tranzakcióira, illetve a mennyiségben bekövetkezett egyéb változásokra vonatkozó összegszerű adatok nem állnak rendelkezésre/azokat nem szolgáltatják. (20) Csak abban az esetben alkalmazandó, amennyiben a tranzakciókra vonatkozó adatokat az NKB-k a pozíciókból származtatták. Ezekben az esetekben a bizalmasságra vonatkozó adatok az SHSDB-ből kerülnek származtatásra, azaz amennyiben a kezdeti és/vagy végső pozíciók bizalmasak, úgy a származtatott tranzakció is bizalmasként kerül megjelölésre. (21) Az elektronikus adatszolgáltatási standardok külön kerültek meghatározásra. (22) K: kötelezően szolgáltatandó jellemző; Ö: önkéntesen szolgáltatott jellemző. (23) Az elektronikus adatszolgáltatási standardok külön kerültek meghatározásra. (24) K: kötelezően szolgáltatandó jellemző; Ö: önkéntesen szolgáltatott jellemző. (25) Nem szükséges az aggregált alapon jelentett értékpapírok esetében. (26) Az NKB-knak lehetőleg ugyanazt az értékpapír azonosító számot kell használniuk az egyes értékpapírok vonatkozásában több éven keresztül. Ezen túlmenően, valamennyi értékpapír azonosító számnak csak egyetlen értékpapírra kell vonatkoznia. Az NKB-knak tájékoztatniuk kell az SHSDB kezelőket arról, ha ezt nem áll módjukban megtenni. A CUSIP és a SEDOL kódokat fel lehet belső NKB-kódként használni. (27) Ezeket az értékpapírokat nem veszik figyelembe az aggregált adatok előállítása során. (28) A pozíciók piaci értékének kiszámítása a pozíciók névértékéből. (29) Az elektronikus adatszolgáltatási standardok külön kerültek meghatározásra. (30) K: kötelezően szolgáltatandó jellemző; Ö: önkéntesen szolgáltatott jellemző. (31) Az elektronikus adatszolgáltatási standardok külön kerültek meghatározásra. (32) K: kötelezően szolgáltatandó jellemző; Ö: önkéntesen szolgáltatott jellemző. (33) Az azonosítót egyedileg kell meghatározni. (34) Az NKB-k négy adatszolgáltatási mód közül választhatnak: 1. a csoport valamennyi jogalanyának – beleértve a tevékenység végzésének központját is – vonatkozásában aggregáltan; 2. a tevékenység végzésének központja szerinti országban rezidens jogalanyok vonatkozásában aggregáltan; és értelemszerűen a tevékenység végzésének központja szerinti országban nem rezidens jogalanyok vonatkozásában aggregáltan; 3. a tevékenység végzésének központja szerinti országban rezidens jogalanyok vonatkozásában aggregáltan; egyéb euroövezeti országban rezidens jogalanyok vonatkozásában aggregáltan; az euroövezeten kívüli országban rezidens jogalanyok vonatkozásában aggregáltan; 4. jogalanyonként. (35) Nem kell szolgáltatni, ha a piaci értékekre vonatkozó adatot szolgáltatták. (36) Az NKB-k számára ajánlott, hogy a névértékre vonatkozó adatot az egységek darabszámában szolgáltassák abban az esetben, amikor az értékpapírokra a CSDB egységeiként hivatkoznak. (37) A felhalmozott kamat beépítése ajánlott, a legjobb elérhető adatok alapján. (38) Az elektronikus adatszolgáltatási standardok külön kerültek meghatározásra. (39) K: kötelezően szolgáltatandó jellemző; Ö: önkéntesen szolgáltatott jellemző. (40) Az elektronikus adatszolgáltatási standardok külön kerültek meghatározásra. (41) K: kötelezően szolgáltatandó jellemző; Ö: önkéntesen szolgáltatott jellemző. (42) Nem szükséges az aggregált alapon jelentett értékpapírok esetében. (43) Az NKB-knak lehetőleg ugyanazt az értékpapír azonosító számot kell használniuk az egyes értékpapírok vonatkozásában több éven keresztül. Ezen túlmenően, valamennyi értékpapír azonosító számnak csak egyetlen értékpapírra kell vonatkoznia. Az NKB-knak tájékoztatniuk kell az SHSDB kezelőket arról, ha ezt nem áll módjukban megtenni. A CUSIP és a SEDOL kódokat fel lehet belső NKB-kódként használni. (44) Az NKB-knak a metaadatban kell meghatározniuk az alkalmazott azonosító szám-típust. (45) Ezeket az értékpapírokat nem veszik figyelembe az aggregált adatok előállítása során. (46) A pozíciók piaci értékének kiszámítása a pozíciók névértékéből.